A fundación Ried fan de Fryske Beweging fue establita en 1945 como organización matriz para quantas chicotas organizacions frisonas. A ideya yera tener una organización a traviés d'a quala se podese parlar con o gubierno, os politicos y as institucions que s'heban formato dimpués d'a fin d'a Segunda Guerra Mundial (It Selskip foar Fryske Tael en Skriftekennisse, It Kristlik Frysk Selskip, It Roomsk Frysk Boun y It Frysk Boun om Utens). En primerías un d'os prencipals obchectivos estió a protección legal de l'idioma frisón aintro d'as leis neerlandesas. O gubierno d'os Países Baixos teneba muit poqueta lechislación sobre o frisón dica l'inte. Ista estructura premitió a la chent colaborar dreitament (como donant) u indreitament convertindo-se en miembro d'una d'as organizacions representatas en o consello. O suyo consello d'administración se composa d'as organizacions miembros y de chent que ye esleita por os donants. O Ried fan de Fryske Beweging prencipió a enamplar o numero de organizacions miembros dimpués de 2005.